Citește Horoscop săptămânal Balanță. Previziuni pentru perioada 11 – 17 mai 2024, realizat de Urania în exclusivitate pentru Libertatea. Află ultimele previziuni astrale pentru nativii din zodia Balanță și urmarește video Uranissima.
Horoscop săptămânal Balanță – 11 – 17 mai 2024
În noaptea de 11 mai, context astral nesemnificativ pentru că, în această perioadă de repaus personal, în România va fi noapte iar viața intelectuală, procesele de învățare și asimilare ori de elaborare a unor concepții despre lume și viață nu au cum să se manifeste. Între 11 mai, după ora 06:13′, și 13 mai, la prânz, perioadă destul de inconfortabilă (stres, suprasolicitare, relații interumane și oficiale încordate, ostilități).
Între 13 mai, după ora 13:36′, și începutul zilei de 16 mai, posibile confruntări între un nativ și unul sau mai mulți prieteni care își arogă dreptul de a decide în numele lor, de a se „așeza” în relație ca și cum ar fi superiorii lor sau le-ar fi superiori din punctul de vedere al pregătirii și al valorii umane ceea ce, firește, nu va trece neobservat de către Balanțe care vor riposta poate nu atât de categoric pe cât ar merita aceia să fie puși la punct dar suficient cât să le atragă atenția că trebuie să-și schimbe conduita.
Pe 15 mai, Mercur va intra în zodia Taurului și, până pe 3 iunie, va contribui, alături de celelalte planete, aflate în tranzit prin acest semn, la o substanțială inițiativă menită să-i conducă la rezolvarea unei probleme de natură financiară sau patrimonială sau, măcar, la abordarea ei corectă, energică și profitabilă.
Posibile înțelegeri „de vorbă bună” care vor stinge un conflict de interes ce îndrepta spre soluționare respectiva cauză unei instanțe. Context pozitiv prin prezența celor doi Benefici (Venus și Jupiter) și a lui Mercur care va susține dialogul, negocierea, logica și abordarea pragmatică.
Între 16 mai, după ora 00:33′, și 17 mai, sănătatea va cunoaște o evoluție normală doar că starea de spirit a nativilor va fi morocănoasă, ei nefiind dispuși să trăiască exuberant și intens ci, dimpotrivă, rezervat și protectiv, economisindu-și rezervele de energie. Relațiile parteneriale se vor mai degaja.